คือเป็นมาได้สักพักแล้วค่ะ หลังจากเป็นประจำเดือนก็คิดว่าหายแล้วเพราะกลิ่นไม่มาเป็นอาทิตย์เลย แต่กลิ่นก็มาอีก ไม่มีอาการคันนะคะ มีแค่กลิ่นเหมือนปลาเค็ม งงมากค่ะคิดว่ามันหายแล้ว ไม่มั่นใจเลยค่ะ มันกลิ่นติดกกนเลย 😓
สวัสดีค่ะ หากมีตกขาวมีกลิ่นคล้ายปลาเค็ม โดยที่ไม่มีอาการคันหรือแสบช่องคลอด ไม่มีปวดท้องน้อย ก็น่าจะเกิดจากมีการอักเสบของช่องคลอดจากเชื้อแบคทีเรีย (bacterial vaginosis) ซึ่งปัจจัยที่อาจทำให้เกิด ได้แก่ เชื้อแบคทีเรียชนิดดี (lactobacilli bacteria) ลดลงจากสาเหตุต่างๆ เช่น ช่องคลอดมีความเป็นด่างจากการโดนหลั่งน้ำอสุจิบ่อยๆ หรือจากการสวนล้างช่องคลอดบ่อยไป หรือใช้สบู่หรือน้ำยาที่มีความรุนแรง หรือเกิดจากการทานยาปฏิชีวนะฆ่าเชื้อบ่อยๆ การมีเพศสัมพันธ์มากกว่า 1 คน หรือมีการเปลี่ยนคู่นอน แต่ไม่จัดเป็นโรคติดต่อทางเพศสัมพันธ์ เพราะฝ่ายชายจะไม่ได้ติดเชื้อชนิดนี้ไปด้วยสำหรับการรักษา ก็คือควรหลีกเลี่ยงปัจจัยในการเกิดดังกล่าว แต่หากอาการเป็นมาก คือมีปริมาณตกขาวมากและกลิ่นรุนแรง ก็ควรไปพบแพทย์เพื่อพิจารณาทานยาปฏิชีวนะฆ่าเชื้อ ทั้งนี้ เมื่อทานยา อาการก็จะหายไปได้ แต่ก็สามารถกลับมาเป็นได้อีก เมื่อมีปัจจัยต่างๆ เกิดขึ้นค่ะนอกจากนี้ ตกขาวที่มีกลิ่น อาจเกิดจากการทานอาหารที่มีกลิ่นรุนแรงได้ด้วย ซึ่งจะทำให้สารคัดหลั่งต่างๆ ของร่างกายมีกลิ่นเหม็นได้ เช่น เครื่องเทศและสมุนไพรต่างๆ เป็นต้น หรือหากมีตกขาวปริมาณมาก มีสีเขียวเหลืองคล้ายหนองร่วมด้วย และมีปวดท้องน้อย ก็อาจเกิดจากการติดเชื้อในอุ้งเชิงกราน เป็นต้น ซึ่งในกรณีหลังนี้ ควรไปพบแพทย์เพื่อรักษาค่ะ